Заводитісны пасйыны бокс кузя Россияса чемпионатын участникъясӧс, мый мунас Сыктывкарын вӧльгым тӧлысь 11 лунсянь 20 лунӧдз

Коми Республикаса спорт да мортӧс ёнмӧдан агентство юӧртӧм серти, виччысьӧны 300-ысь унджык спортсменӧс да тренерӧс. Россияса Чемпионат вылӧ заявкаяс кутасны воны йирым тӧлысь 8 лунсянь, зональнӧй вермасьӧмъясын кывкӧртӧдъяс подув вылын. Бӧръя вермасьӧмъясыс мунасны дінмуясын матысса вежалунӧ.

Кыдзи пасйис спорт агентствоса веськӧдлысьӧс вежысь Николай Бережной: «Вермасьӧмъяссӧ кутасны донъявны странаса уна дінмуысь медвылыс квалификацияа 50 спортивнӧй ёрдысь. Ӧні ми уджалам участникъясӧс овмӧдӧм, новлӧдлӧм да вердӧм вылын. Торйӧн кутам кутны тӧд вылын, кыдзи могмӧдны мероприятиесӧ медицина боксянь да збыльмӧдны культура уджтас, мый тӧдмӧдас гӧсьтъяссӧ Коми Республикаӧн да сылӧн юркарӧн».